A FREMAP sempre compromesos amb les nostres empreses, es crea l'Àrea de Gestió de l'Absentisme Laboral, amb l'objectiu d'oferir un valor afegit en la gestió del seu absentisme mèdic, i responent a les seves expectatives de millorar la salut dels seus treballadors, tot això, en un marc empresarial en què la bona gestió de l'absentisme és clau per a una major productivitat i competitivitat.\nFREMAP col·labora amb les empreses per aprofundir el coneixement de les causes que provoquen l'absentisme i tenint en compte, que la causa principal, és la incapacitat temporal, es desenvolupa conjuntament amb les empreses un programa d'actuacions personalitzat a cada organització.\nLes prestacions d'incapacitat temporal: en contingència comuna des del dia 4t al dia 15è de la baixa mèdica.\nCotitzacions a la seguretat social: Durant les situacions d'IT, es manté l'obligació de l'empresa (llevat d'extinció del contracte) de cotitzar-fins als 545 dies com a màxim.\nComplements voluntaris: L'empresa pot tenir també un altre cost directe si el seu conveni col·lectiu ha establert complement voluntari de l'IT.\nEl mesurament d'ambdós costos és imprescindible, tant per conèixer la seva influència en la productivitat, com per a conèixer el cost real que l'empresa té i així poder determinar el nivell d'inversió que estaria disposada acceptar per reduir-ho.


El Centre de Gandia de la UV anuncia un programa d'activitats per celebrar el desé aniversari de la Universitat de Majors - Diari Serpis\nEl Centre de Gandia de la UV anuncia un programa d’activitats per celebrar el desé aniversari de la Universitat de Majors\nEl vicerector de projecció Territorial de la Universitat de València (UV), Jorge Hermosilla; l’alcaldessa de Gandia, Diana Morant, i el director del Centre Internacional de Gandia CIG-UV, J.Emili Aura, han estat els encarregats de presentar aquest dimarts el programa d’activitats amb motiu del desé aniversari de la Universitat dels Majors a Gandia. El vicerector Hermosilla ha remarcat la importància d’aquest aniversari, “que demostra el compromís de la Universitat amb Gandia i les comarques centrals”. Un projecte que reforça, en paraules de l’alcaldessa, “la idea de Gandia com a ciutat educadora”. J.Emili Aura ha estat l’encarregat de presentar el programa complet que inclou “actes dirigits a la ciutadania i als alumnes de la Universitat i que pretén remarcar la importància de la formació al llarg de la vida”.\nProgramació durant tot el curs\nLes activitats comencen aquest mateix mes de gener amb dues conferències. La primera d’elles, este dimecres a càrrec de Vicent Añó, degà de la Facultat de Ciències de l’Activitat Física i l’Esport de la UV, qui parlarà sobre l’activitat física i l’esport al llarg de la vida. La segona tractarà sobre els drets del ciutadà i estarà a càrrec de Miguel Lloret, defensor del ciutadà de Gandia. Ambdues activitats seran a les 19h a l’aula 1 del CIG-UV.\nLes activitats previstes per al mes de febrer inclouen una conferència sobre horòscops, astrologia i pseudociències que serà el dia 7 i estarà impartida per Josep Cantó, professor de la unitat docent de física i química de la UV. Mentre, el 21 de febrer es celebrara el Dia de la llengua amb una taula rodona on es plantege la importància de l’aprenentatge de les llengües.\nAl mes de març, el gros de les activitats estarà relacionat amb la memòria i la Guerra Civil. Els dies 7 i 28 tindran lloc dues conferències impartides per l’escriptor Alfons Cervera i la professora Carme Agulló, mentre que el dia 8 i el 29 s’han organitzat sengles visites, la primera d’elles als refugis de la Guerra Civil a Gandia i la segona a l’Aula de la República d’Ontinyent. A més, el dia 21 de març amb motiu del Dia de la Poesia, es realitzarà un recital de poesia.\nAquest mes tindrà lloc també l’acte central de les celebracions. El dia 9 tindrà lloc l’acte commemoratiu dels 10 anys de la Universitat dels Majors a Gandia que comptarà amb la presència de l’alcaldessa de Gandia i del Rector de la Universitat de València, qui farà la seua última visita com a cap de la institució.\nMentre, al mes d’abril les activitats s’iniciaran amb una trobada de voluntariat sènior a Gandia. Aquesta serà el dia 13 i reunirà a voluntaris de Gandia amb voluntaris de la Nau Gran de València, les Aules Universitàries de l’experiència de la Universitat Miguel Hernàndez i els voluntaris culturals de la Confederación Española de las Aulas de la Tercera Edad. A més, el 23 d’abril es realitzaran accions relacionades amb la promoció de la lectura, amb motiu del Dia del llibre, i amb la conservació de la Natura, amb motiu del Dia de l’arbre.\nEl mes de maig començarà també amb un encontre, en aquesta ocasió de totes les seus de Unisocietat, el programa universitari de majors del Vicerectorat de projecció territorial, a Gandia. Així en aquest encontre, que tindrà lloc el dia 4, es reuniran els alumnes de Alzira, Benetússer, Bétera, Bunyol, Cullera, L’Eliana, Massamagrell, Ontinyent, Paterna, Quart de Poblet, Gandia i Requena. Les activitats continuaran el dia 15 amb un nou encontre en aquesta ocasió amb universitats dels majors de la resta d’Espanya. Mentre, el dia 21 se celebrarà el dia de la diversitat cultural i el dia 23 tindrà lloc la conferència “Drets humans i diversitat: reptes per a la cohesió social” a càrrec d’Angeles Solanes, catedràtica de filosofia del dret de la UV. El mes de maig finalitzarà amb el Concert de fi de curs que tindrà lloc el dia 24 al Palau Ducal.\nLes activitats previstes finalitzaran al mes de juny, el dia 23 amb activitats relacionades amb el dia de la conscienciació de l’abús i maltractament de les persones majors. Durant aquest dia es realitzaran conferències al voltant del concepte del “edadisme” així com una exposició sobre el tema. El 21 de juny finalitzaran les activitats amb una masterclass de ioga que es realitzarà al carrer Tossal.\nA més del calendari d’activitats, el CIG-UV posarà en marxa durant aquest curs un programa de formació del voluntariat de grans lectors i de voluntariat cultural. El centre de Gandia de la UV està treballant amb la Regidoria d’educació de l’Ajuntament per tal de formar alumnes que es converteixen en voluntaris culturals de la ciutat. També es treballa en la formació d’estudiants que donen suport en matèria de matemàtiques i lectura als xiquets de la ciutat que ho necessiten.